Стефка Костадинова

Сте́фка Георги́ева Костади́нова (; 25 март 1965 йыл) — болгар спортсыһы, еңел атлет, бейеклеккә һикереүсе, 1996 йылдағы Йәйге Олимпия уйындары чемпионы, ике тапҡыр донъя чемпионы, бейеклеккә һикереү буйынса донъяның ғәмәлдәге рекордсмены, Болгария олимпия комитеты президенты.

 Биографияһы 
Костадинова Стефка Георгиева 1965 йылдың 25 мартында Болгария Халыҡ Республикаһының ҙурлығы буйынса икенсе булған һәм илдең көньяғында урынлашҡан Пловдив ҡалаһында тыуған«Слава.всички» сайты. Профили. Стефка Костадинова.

Бала сағынан гимнастика һәм йөҙөү менән әүҙем шөғөлләнә. Тыуған ҡалаһында спорт мәктәбен тамамлай һәм Паисий Хилендарский исемендәге Пловдив университетында уҡый. Инглиз һәм рус телдәрен беләБолгария олимпия комитеты сайты. Стфка Костадинова .

1989 йылда үҙенең шәхси тренеры Николай Петровҡа кейәүгә сыға. 1995 йылда, еңел атлетика буйынса донъя чемпионатында алтын миҙал яулауҙан бер нисә ай алда ғына улы Николай тыуа. 1999 йылда тәүге ире һәм тренеры Николай Петров менән айырылыша. Ошо йылда ул шулай уҡ спорт карьераһын тамамлайНа тази дата преди 29 г. Стефка Костадинова поставя световен рекорд. 2007 йылдың 9 июнендә төҙөлөш өлкәһендә бизнес менән шөғөлләнеүсе Николай Popvasilevҡа кейәүгә сыға.

Спортсы карьераһын тамамлағандан һуң Стефка Костадинова үҙен спорт ойошмаларындағы эшмәкәрлеккә арнай. 1997—2001 йылдарҙа Иван Костов етәкләгән хөкүмәттә Йәштәр эштәре һәм спорт буйынса дәүләт агентлығының рәйес урынбаҫары, артабан Болгария еңел атлетика федерацияһының вице-президенты һәм һуңыраҡ Болгария олимпия комитеты вице-президенты була, 2005 йылдың 11 ноябренән олимпия комитеты президенты.

Стефка Костадинова дүрт тапҡыр Болгарияның «Йыл спортсыһы», биш тапҡыр — «Балҡан ярымутрауының йыл спортсыһы» исемдәренә лайыҡ була.

 Спорт ҡаҙаныштары 
Стефка Костадинова асыҡ һауалағы ике донъя чемпионатында (1987 һәм 1995 йылдар) еңеү яулаһа, бина эсендә үткәрелгән донъя беренселектәрендә ул биш тапҡыр — 1985, 1987, 1989, 1993 һәм 1997 йылдарҙа иң юғары һөҙөмтәгә өлгәшә, бындай күрһәткес әлегәсә бер кемдә лә булғаны юҡ.

Үҙенең тәүге донъя рекордын Костадинова 1986 йылдың 1 июнендә София ҡалаһында ҡуя, ул 2,08 метр бейеклеккә һикерә. Тағы бер йылдан Римдә үткән еңел атлетика буйынса донъя чемпионатында, бер сантиметрға күберәк бейеклекте яулап, үҙ ҡаҙанышын тағы ла яҡшырта.

 Йыл Ярыш төрө Ярыш үткән ҡала Яулаған урыны Һөҙөмтә1985 Бина эсендә еңел атлетика буйынса донъя чемпионаты Париж, Франция11,97 м Бина эсендә еңел атлетика буйынса Европа чемпионаты Афина, Греция11,97 м 1986 Еңел атлетика буйынса Европа чемпионаты Штутгарт, ФРГ12,00 м1987 Бина эсендә еңел атлетика буйынса донъя чемпионаты Индианаполис, АҠШ12,05 м Еңел атлетика буйынса донъя чемпионаты Рим, Италия12,09 м Бина эсендә еңел атлетика буйынса Европа чемпионаты Льевен, Франция11,97 м1988 Йәйге Олимпия уйындары Сеул, Көньяҡ Корея22,01 м Бина эсендә еңел атлетика буйынса Европа чемпионаты Будапешт, Венгрия12,04 м 1989 Бина эсендә еңел атлетика буйынса донъя чемпионаты Будапешт, Венгрия12,02 м 1991 Еңел атлетика буйынса донъя чемпионаты Токио, Япония61,93 м1992 Йәйге Олимпия уйындары Барселона, Испания41,94 м Бина эсендә еңел атлетика буйынса Европа чемпионаты Генуя, Италия22,02 м1993 Бина эсендә еңел атлетика буйынса донъя чемпионаты Торонто, Канада12,02 м Еңел атлетика буйынса донъя чемпионаты Штутгарт, Германия6 кв.1,90 м Еңел атлетика буйынса донъя чемпионаты, Финал Гран-При Лондон, Бөйөк Британия11,98 м 1994 Бина эсендә еңел атлетика буйынса Европа чемпионаты Париж, Франция11,98 м1995 Еңел атлетика буйынса донъя чемпионаты Гётеборг, Швеция12,01 м Еңел атлетика буйынса донъя чемпионаты, Финал Гран-При Монако41,93 м 1996 Йәйге Олимпия уйындары Атланта, АҠШ12,05 м 1997 Бина эсендә еңел атлетика буйынса донъя чемпионаты Париж, Франция12,02 м

 Яҡшы һөҙөмтәләре 
 Асыҡ һауала — 2,09 м, 30 август 1987 йыл, Рим, Италия
 Бина эсендә — 2,06 м, 20 февраль 1988 йыл, Пирей, Греция

 Иҫкәрмәләр 

 Һылтанмалар 
 Стефка Костадинова на сайте ИААФ 
 «Слава.всички» сайты. Профили. Стефка Костадинова 

|-
! colspan="3" style="background:#99ff66;" |Спорт ойошмаларындағы вазифалары

Категория:Алфавит буйынса шәхестәр
Категория:1965 йылда тыуғандар
Категория:25 мартта тыуғандар
Категория:Спортсылар
Категория:Болгария шәхестәре
Категория:Болгарияла тыуғандар
Категория:Алфавит буйынса еңел атлеттар